Sanzaar waarsku Lions-afknouerʼn Brumbies-speler wat een van die Lions Vrydag met ʼn knie in die rug bygekom het, is deur Sanzaar se wedstrydkommissaris gewaarsku. Luidens ʼn verklaring wat Saterdag deur die beheerliggaam uitgereik is, is die agsteman Jordan Smiler vermaan oor sy optrede. Die voorval het in ʼn losskrum in die negende minuut van die twee spanne se kragmeting in die Superrugbyreeks in Canberra plaasgevind. Die wedstrydkommissaris mag sulke waarskuwings uitreik vir vuilspel wat hy ag baie na aan ʼn rooikaartdrumpel kom, maar dit nie oorskry nie. Nadat die kommissaris beeldmateriaal van die wedstryd bestudeer het, het hy besluit die waarskuwing is voldoende, lui die verklaring.